Πληροφορίες: Χριστίνα Σαμαρά

ΕΞΑΙΡΕΤΙΚΑ ΕΠΕΙΓΟΝ

**Αθήνα:** 04.09.2023

**Αρ. Πρωτ.: 1298**

ΠΡΟΣ: κ. Ν. Κεραμέως, Υπουργό Εσωτερικών

**ΚΟΙΝ: «Πίνακας Αποδεκτών»**

ΘΕΜΑ: «Σχετικά με την τήρηση των προβλεπόμενων προδιαγραφών προσβασιμότητας των εκλογικών κέντρων**»**

**Κυρία Υπουργέ,**

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) *η οποία αποτελεί τον τριτοβάθμιο κοινωνικό και συνδικαλιστικό φορέα των ατόμων με αναπηρία και των οικογενειών τους στη χώρα, επίσημα αναγνωρισμένο Κοινωνικό Εταίρο της ελληνικής Πολιτείας σε ζητήματα αναπηρίας, με το παρόν έγγραφό της, σας εύχεται καλή επιτυχία στο δύσκολο έργο που έχετε κληθεί να επιτελέσετε σε μια τόσο κρίσιμη περίοδο για τη χώρα και τους πολίτες της.*

*Κύρια αποστολή της Ε.Σ.Α.μεΑ. είναι η καταπολέμηση των διακρίσεων σε βάρος των ατόμων με αναπηρία, χρόνιες παθήσεις και των οικογενειών τους και η προώθηση, προστασία και απόλαυση των ανθρωπίνων και συνταγματικά κατοχυρωμένων δικαιωμάτων τους. Όσον αφορά στα ανθρώπινα δικαιώματα των ατόμων με αναπηρία, αυτά κατοχυρώνονται με τη Σύμβαση του Οργανισμού των Ηνωμένων Εθνών για τα Δικαιώματα των Ατόμων με Αναπηρίες, που η χώρα μας μαζί με το Προαιρετικό της Πρωτόκολλο επικύρωσε με τον Ν. 4074/2012.*

Με το παρόν θέλουμε να θέσουμε υπόψη σας το ζήτημα της τήρησης των προβλεπόμενων προδιαγραφών προσβασιμότητας των εκλογικών κέντρων, ενόψει των επικείμενων αυτοδιοικητικών εκλογών στη χώρα, στις 8 και 15 Οκτωβρίου.

Όπως γνωρίζετε, σύμφωνα με το άρθρο 36 του ν. 5043/2023 (ΦΕΚ 91 Α΄) προβλέφθηκε η διαμόρφωση χώρου υποδοχής και υποστήριξης εκλογέων με αναπηρία και μειωμένη κινητικότητα για τα εκλογικά τμήματα που δεν βρίσκονται σε ισόγειο όροφο και δεν πληρούν τα κριτήρια προσβασιμότητας ατόμων με αναπηρία. Η εν λόγω διάταξη εφαρμόστηκε στις εθνικές εκλογές της χώρας, τον Μάιο και τον Ιούνιο.

Θεωρούμε απαραίτητο όμως, να εξεταστεί από τις αρμόδιες υπηρεσίες, αν τηρήθηκαν οι προβλεπόμενες προδιαγραφές προσβασιμότητας κατά τη διάρκεια των εθνικών εκλογών από τους δήμους και τις περιφέρειες στα εκλογικά τμήματα σε ολόκληρη τη χώρα και αν παρουσιάστηκαν προβλήματα κατά την εκλογική διαδικασία, ώστε να υπάρξει καλύτερη προετοιμασία στη διεξαγωγή των αυτοδιοικητικών εκλογών.

**Ως εκ τούτου, ζητάμε**

* **Να προβείτε σε διαδικασίες αξιολόγησης σχετικά με την τήρηση της προσβασιμότητας των εκλογικών κέντρων στις εθνικές εκλογές που πραγματοποιήθηκαν τον Μάιο και τον Ιούνιο στη χώρα μας, για την καλύτερη προετοιμασία των αυτοδιοικητικών εκλογών** **τον Οκτώβρη του 2023.**
* **Να υπάρξει νέα εγκύκλιος προς όλους τους αρμόδιους για τις αυτοδιοικητικές εκλογές, με εξειδικευμένες οδηγίες, ώστε να προληφθούν προβλήματα που εμφανίστηκαν.**

Εν αναμονή των ενεργειών σας και την ενημέρωσή μας γι΄ αυτές,

**Με εκτίμηση**

**Ο Πρόεδρος**

****

**Ι. Βαρδακαστάνης**

**Ο Γεν. Γραμματέας**

****

**Β. Κούτσιανος**

**Πίνακας Αποδεκτών:**

* Γραφείο Πρωθυπουργού της χώρας, κ. Κ. Μητσοτάκη
* Γραφείο Υπουργού Επικρατείας, κ . Στ. Παπασταύρο
* Γραφείο Υπουργού Επικρατείας, κ . Μ. Βορίδη
* Γραφείο Υπουργού Επικρατείας, κ. Σκέρτσου
* Γραφείο Αναπληρωτή Υπουργού Εσωτερικών, κ. Θ. Λιβάνιου
* Γραφείο Υφυπουργού στον Πρωθυπουργό, κ. Ι. Μπρατάκου
* Γραφείο Υφυπουργού στον Πρωθυπουργό, κ. Αθ. Κοντογεώργη
* Γραφείο Υφυπουργού Εσωτερικών, κ. Ευ. Κωνσταντινίδη
* Γραφείο Υφυπουργού Εσωτερικών, κ. Π. Χαραλαμπογιάννη
* Γραφείο Γ.Γ. Δημόσιας Διοίκησης, κ. Δ. Κιρμικίρογλου
* Γραφείο Γ.Γ. Αυτοδιοίκησης και Αποκέντρωσης, κ. Μ. Σταυριανουδάκη
* Γραφείο ΥΠ υπ. Εσωτερικών, κ. Γ. Βαλατσού
* Εθνική Αρχή Προσβασιμότητας
* Οργανώσεις Μέλη της Ε.Σ.Α.μεΑ

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**  Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |